Topolje (Draž)

**Topolje** (lokalno **Ižip**, mađarski: *Izsép*) jest naselje u Hrvatskoj, u Osječko-baranjske županiji i općini Draž.

## Toponim
Ižip, narodno, neslužbeno ime baranjskog sela Topolja, nastalo od mađarskog imena tog sela Izsép, koje je promijenjeno u Topolje nakon Prvog svjetskog rata. Prema tom narodnom imenu stanovnici Topolja nazivaju se Ižipci, kako je nazvana i muška pjevačka grupa koja djeluje u okviru Društva prijatelja baranjskih starina "Ižip", a žene Ižipkinje, kako je nazvana i ženska pjevačka skupina iz Topolja. Etnik Ižipac zabilježen je i kao prezime u telefonskom imeniku Srbije.

## Geografija
**Topolje** je smješteno u sjevernom dijelu Baranje, u mikroregiji Karašičke aluvijalne nizine Istočnohrvatske ravnice. Udaljeno je 5&nbsp;km sjeverozapadno od općinskog sjedišta Draža i 20&nbsp;km cestom od Belog Manastira. Leži na nadmorskoj visini od 95 m. Nalazi se na križanju županijske ceste Ž4018 (D7 - Topolje - Gajić - D212) i nerazvrstane ceste. Autobusnim vezama povezano je s Belim Manastirom. Dio naselja je zaselak (vikend-naselje) Puškaš.

## Stanovništvo


Broj stanovnika Topolja kretao se ovako: **1622** (1857), **1655** (1869), **1702** (1880), **1817** (1890), **1700** (1900), **1600** (1910), **1169** (1921), **1161** (1931), **943** (1948), **905** (1953), **981** (1961), **947** (1971), **781** (1981), **683** (1991), **473** (2001) i **396** (2011).

### Nacionalni sastav ([[2011]])
Prema popisu iz 2011. godine stanovništvo je uglavnom hrvatsko (91%), te mađarsko (6%).

### Nacionalni sastav ([[1991]])
Ukupno: 683
* Hrvati - 565 (82,72%)
* Mađari - 56 (8,19%)
* Srbi - 37 (5,41%)
* ostali, neopredijeljeni i nepoznato - 25 (3,66%)

### Prezimena stanovnika
Prema popisu stanovništva iz 2011. godine **20 najčešćih prezimena** u Topolje su:
* Matijević, Knežević, Topalov, Vidović, Drventić, Horvat, Andrić, Marijanov, Đurasov, Štec, Jakšić, Kompanović, Kormanjoš, Kovačević, Kozma, Laslovski, Veseli, Bubalović, Budimir, Kokić

a nekad su najčešća **prezimena** bila:
* Topalov, Andrić, Knežević, Matijević, Kovačev, Marković, Gregin, Jakšić, Kompanović, Marić, Prajz, Borić, Dojkić, Drventić, Horvat, Iliškov, Kešić, Klak, Kokić, Kolar 

## Historija
## Privreda
Privrednu osnovu Topolja čine ratarstvo, stočarstvo, vinogradarstvo i voćarstvo. U naselju desetljećima postoji Poljoprivredna zadruga Topolje (samostalno djeluje od 1976. godine), a u novije vrijeme osnovana je Poljoprivredna zadruga "Cerine" i poduzeće "Zeleno zlato".

## Kultura, obrazovanje i sport
* Baranjska smotra crkvenog pučkog pjevanja "Marijo, svibnja kraljice"
* Baranjska somijada
* Dobrovoljno vatrogasno društvo Topolje
* Društvo prijatelja baranjskih starina "Ižip"
* Lovačko društvo "Sokol" Topolje
* Kulturno-umjetničko društvo "Baranjac" Topolje
* Muška pjevačka skupina Ižipci
* Nogometni klub "Baranjac" Topolje
* Športsko ribolovno društvo "Puškaš"
* Ženska pjevačka skupina Ižipkinje

## Udruge
U Registar udruga Republike Hrvatske  upisano je 5 udruga sa sjedištem u Topolju (stanje: VII/2019):

* Društvo prijatelja baranjskih starina "Ižip", osn. 20.04.2001 (Republike 39a)
* Nogometni klub "Baranjac" Topolje, osn. 18.04.2000 (Republike 15)
* Športsko ribolovno društvo "Linjak" Topolje, osn. 11.11.1984 (Puškaš 50)
* Dobrovoljno vatrogasno društvo Topolje, osn. 16.05.1985	(Republike 25)
* Kulturno umjetničko društvo "Baranjac" Topolje, osn. 28.12.1999 (Republike 25)

## Značajne osobe
* Maja Kešić, gajdašica

## Znamenitosti i zanimljivosti
* Topolje je sjedište Župe sv. Petra i Pavla apostola, osnovane 1247. godine, a obnovljene 1775. godine, koja pripada Baranjskom dekanatu Đakovačko-osječke nadbiskupije.

Izvan Topolja nalazi se župna crkva sv. Petra i Pavla apostola, izgrađena 1772. godine, a u mjestu crkva sv. Marka evanđelista, izgrađena 1890. godine

* Tradicionalno stanovnici Topolja nazivaju se **Ižipci** i **Ižipkinje**.

## Ulice
* **Kod plota**
* **Ulica braće Radić** < Ulica bratstva i jedinstva
* **Ulica hrvatskih branitelja** < Ulica JNA
* **Ulica Matije Gupca**
* **Ulica Mije Zlatarića**
* **Ulica Republike**
* **Ulica Vladka Mačeka** < Ulica narodnih heroja

## Izvori i vanjske veze

* Baranjska građa
* Šokačka kuća u Topolju